Divi vienā

"Divi vienā" ir latviešu televīzijas seriāls, kas tika pārraidīts kanālā LTV1 no  pirms ziņu raidījuma "Panorāma". Seriāla režisore ir Inta Gorodecka, kas strādā ar komandu, kas ir veidojusi tādus latviešu seriālus kā "UgunsGrēks", "Ēnu spēles" un "Svešā seja".

Sižets 
Tā stāsta centrā atrodas Krūmiņu un Abuladžu ģimenes. Seriāla tēli – Emīlija Krūmiņa un Veronika Abuladze pirms vairākiem gadiem bija labākās draudzenes, tomēr nesaskaņu dēļ saistībā ar gruzīnu Zurabu, ar kuru Veronika ir kopā, draudzība izjuka. Pēc kāda laika notikusi nejauša sakritība – Emīlijas ģimene pārvācas dzīvot tuvāk pilsētai un apmetas dzīvot Veronikas un Zuraba apdzīvotās dvīņu mājas otrajā pusē, un abām ģimenēm nākas dalīt vienu māju. Anete Abuladze un Lauris Krūmiņš ir abu ģimeņu bērni, un dažādu iemeslu dēļ vairs nedzīvo kopā ar saviem iepriekšējiem dzīvesbiedriem un, kad abi kļūst par kaimiņiem, viens otrā rada interesi.

Sezonas

Tēli 

 Anete Abuladze (Līga Zeļģe) (1. - 2. sezona) — žurnāliste, Oskara šķirtā sieva, Sofijas māte. Gribēja apprecēt Uldi, bet abi iekļuva avārijā Ievas atskrūvētās riepas dēļ.
Astrīda (Regīna Devīte) (1. - 2. sezona) — kafejnīcas īpašniece, Dāvida māte.
Barbara (Jūlija Ļaha) (1. sezona) — žurnāla ''Barbara'' īpašniece un galvenā redaktore.
Dāvids (Pauls Iklāvs) (1. - 2. sezona) — strādā autoservisā pie Zuraba, Astrīdas dēls.
Emīlija Krūmiņa (Lāsma Kugrēna) (1. - 2. sezona) — laukos bijusi veterinārārste, Pētera sieva, Laura māte, mazdēls Gustavs.
Gustavs (Everts Liuziniks) (1. - 2. sezona) — Laura un Kristīnes dēls, Emīlijas un Pētera mazdēls.
Irina (Veronika Plotņikova) (1. - 2. sezona) — žurnāla "Viņš + viņa" reklāmas daļas vadītāja. Cerēja, ka kaut kas sanāks ar Lauri. Mēģināja iegāzt un atlaist Aneti. Daudz strīdas ar Rūtu.
Ieva (1. - 2. sezona) — Anetes māsa, Samantas māte, Ulda sieva.
Kristaps (Imants Strads) (1. - 2. sezona) — žurnāla "Viņš + viņa" fotogrāfs, mākslinieks, maketētājs. Vēlāk atzinās Rūtai mīlestībā un viņi sagāja kopā.
Kristīne (Dana Avotiņa-Lāce) (1. sezona) — gide, Laura sieva, Gustava māte. Piekukuļoja Gustavu, lai viņš dzīvotu pie savas mammas.
Lauris (Ģirts Liuziniks) (1. - 2. sezona) — žurnālists, Kristīnes vīrs, Gustava tēvs. Bildināja Aneti.
Medmāsa (Lienīte Osipova) (2. sezona)
Niks (Ivars Šterns) (1. - 2. sezona) — žurnāla "Viņš + viņa" īpašnieks un galvenais redaktors.
Oskars (Mārtiņš Egliens) (1. - 2. sezona) — pilots, Anetes šķirtais vīrs, Sofijas tēvs. Izšķīrās no Anetes, jo viņai nepatika, kā Oskars viņu izseko.
Pēteris Krūmiņš (Jānis Jarāns) (1. - 2. sezona) —  laukos bijis fizkultūras skolotājs, Emīlijas vīrs, Laura tēvs, mazdēls Gustavs.
Ralfs Ozoliņš (Kārlis Freimanis) (2. sezona) — fotogrāfs, fotostudijas īpašnieks, Zuraba dēls. 
 Rūta (Elīna Avotiņa) (1. - 2. sezona) — žurnāla "Viņš + viņa" administratore. 1. sezonā sagāja ar Kristapu.
 Samanta (Sandija Dovgāne) (1. - 2. sezona) — pusaudze, Anetes vecākās māsas Ievas meita, Zuraba un Veronikas mazmeita.
 Sofija (Emīlija Ēķe) (1. - 2. sezona) — pirmklasniece, Anetes un Oskara meita, Zuraba un Veronikas mazmeita.
† Uldis Hofmanis (Ainārs Ančevskis) (1. - 2. sezona) — Ievas vīrs, Samantas tēvs. Cerēja, ka kaut kas sanāks ar Ievas māsu Aneti. 2. sezonā gribēja precēties ar Aneti, bet iekļuva avārijā kāzu dienā Ievas atskrūvētās riepas dēļ.
 Veronika Abuladze (Indra Briķe) (1. - 2. sezona) — mūzikas skolotāja, Zuraba sieva, Anetes māte, mazmeitas Sofija un Samanta.
 Zurabs Abuladze (Jakovs Rafaļsons) (1. - 2. sezona) — autoservisa īpašnieks, Veronikas vīrs, Anetes audžutēvs, Ralfa tēvs, mazmeitas Sofija un Samanta.

Atsauces

Ārējās saites 
 ltv.lsm.lv lapa

Latvijas televīzijas seriāli